[ο]ρι[σμωι δαμασιστρ]ατ[ου ε]λαιτηι εδοξεν τηι βουληι και τωι δημωι μηλουχος μυωνος ειπεν επειδη ορισμος δαμασιστρατου ελαιτης φευγοντων ημων ευνους και προθυμος ων διετελει και πολλοις των πολιτων παραγινομενοις και κατεληλυθοτων ημων εις τημ πολιν διατριβων παρα τωι βασιλει δημητριωι τοις παραγινομενοις προς αυτον των πολιτων χρησιμον αυτον παρεχεται πρασσων τα συμφεροντα δεδοχθαι τηι βουληι και τωι δημωι επαινεσαι ορισμον δαμασιστρατου αρετης ενεκεν και ευνοιας ην εχων διατελει περι τον δημον και ειναι αυτον προξενον της πολεως δεδοσθαι δε αυτωι και πολιτειαν εφ ισηι και ομοιαι και επικληρωσαι αυτον επι φυλην και χιλιαστυν και εκατοστυν και γενος καθοτι και τους αλλους σαμιους ειναι δε αυτωι και εισπλουν και εκπλουν ασυλει και ασπονδει και εμ πολεμωι και εν ειρηνηι ταυτα δ ειναι και αυτωι και εγγονοις το δε ψηφισμα τοδε αναγραψαι εις στηλην λιθινην και στησαι εις το ιερον της ηρας της δε επικληρωσεως και της αναγραφης επιμεληθηναι τογ γραμματεα της βουλης.
Aeg. Islands — Samos Isl. — Heraion — after 306 BC — MDAI(A) 44 (1919) 7, 5 I — SEG 1.356
 after 306 BC 